เรื่องน่ารู้ภาษีมรดก
บรรดาเศรษฐีเมืองไทยคงต้องร้อนๆ หนาวๆ ไปตามๆ กัน หลังจากสภานิติบัญญัติแห่งชาติ (สนช.) เห็นชอบร่างพระราชบัญญัติ (พ.ร.บ.) ภาษีการรับมรดก วาระ 3 ไป เป็นที่เรียบร้อยแล้ว เมื่อวันที่ 22 พ.ค.ที่ผ่านมา นับจากที่ลงราชกิจจานุเบกษานับจากนี้ไปอีก 180 วัน กฎหมายภาษีมรดกจึงจะมีผลบังคับใช้คาดว่าประมาณต้นปีหน้า เรามาทำความรู้จักเกี่ยวภาษีมรดกกันสักหน่อย แม้ว่าจะเป็นเรื่องไกลตัวสำหรับพวกเรามนุษย์เงินดือน
27 พ.ค. 2558

บรรดาเศรษฐีเมืองไทยคงต้องร้อนๆ หนาวๆ ไปตามๆ กัน หลังจากสภานิติบัญญัติแห่งชาติ (สนช.) เห็นชอบร่างพระราชบัญญัติ (พ.ร.บ.) ภาษีการรับมรดก วาระ 3 ไป เป็นที่เรียบร้อยแล้ว เมื่อวันที่ 22 พ.ค.ที่ผ่านมา นับจากที่ลงราชกิจจานุเบกษานับจากนี้ไปอีก 180 วัน กฎหมายภาษีมรดกจึงจะมีผลบังคับใช้คาดว่าประมาณต้นปีหน้า เรามาทำความรู้จักเกี่ยวภาษีมรดกกันสักหน่อย แม้ว่าจะเป็นเรื่องไกลตัวสำหรับพวกเรามนุษย์เงินดือน
เรื่องน่ารู้เกี่ยวกับภาษีมรดก
1.ภาษีมรดก เป็นภาษีที่ถูกเรียกเก็บเมื่อมีการโอนทรัพย์สินจากพ่อ-แม่ คนในครอบครัว หรือผู้เป็นเจ้าของทรัพย์สินที่เสียชีวิตลง ให้กับทายาทหรือผู้รับมรดก  
2.ผู้รับมรดกในส่วนที่เกินกว่า 100 ล้านบาทขึ้นไป ต้องมีภาระเสียภาษีมรดกตามกฎหมายนี้  
- กรณีที่เป็นผู้สืบสันดาน ตามสายเลือดเดียวกัน จะเสียในอัตรา 5%
- ส่วนผู้รับที่ไม่ได้สืบสันดาน จะเสียในอัตรา 10%
3.มีการแก้ไขประมวลรัษฎากร เรื่องการรับ-ให้ มรดก (เจ้ามรดกยังไม่ตาย) เฉพาะส่วนที่เกินกว่า 20 ล้านบาท จากร่างเดิมที่กำหนดให้เฉพาะส่วนที่เกินกว่า 10 ล้านบาท ต้องเสียภาษีเงินได้
4.มรดกที่ต้องเสียภาษีมี 5 ประเภท คือ 1.อสังหาริมทรัพย์ 2.หลักทรัพย์ตามกฎหมายว่าด้วยหลักทรัพย์และตลาดหลักทรัพย์ 3.เงินฝาก หรือเงินอื่นใดที่มีลักษณะอย่างเดียวกับที่เจ้าของมรดกมีสิทธิเรียกถอนคืน หรือสิทธิเรียกร้องจากสถาบันการเงินหรือบุคคลที่ได้รับเงินนั้นไว้ 4.ยานพาหนะที่มีหลักฐานทางทะเบียน และ 5.ทรัพย์ทางการเงินที่กำหนดเพิ่มขึ้นโดยพระราชกฤษฎีกา
5.โทษสำหรับผู้ใดไม่ยื่นแบบแสดงรายการภาษี ต้องระวางโทษปรับไม่เกิน 5 แสนบาท และผู้ใดทำลาย ย้าย ซ่อนเร้น ต้องระวางโทษจำคุกไม่เกิน 2 ปี และปรับไม่เกิน 4 แสนบาท ผู้ใดจงใจยื่นข้อความเท็จ หลีกเลี่ยงการเสียภาษี มีโทษจำคุกไม่เกิน 1 ปี หรือปรับไม่เกิน 2 แสนล้านบาท และหากไม่ยื่นภาษีตามระยะเวลาที่กำหนด มีเบี้ยปรับอีก 1 เท่าของเงินภาษีที่ต้องชำระ
ทั้งนี้ รัฐบาลหวังว่าการจัดเก็บภาษีมรดกจะเป็นเครื่องมือแก้ปัญหาช่องว่างระหว่างคนรวยกับคนจน แต่ก็มีคนที่คิดจะหาหนทางหลบเลี่ยงการจ่ายภาษีหรือจ่ายให้น้อยที่สุด